ai4bharat/Pralekha huggingface dataset:
নির্বাচনকমিশন
ত্রিপুরায় রাজ্যসভার উপনির্বাচন
নয়াদিল্লি, ৩১ আগস্ট, ২০২২
রাজ্যসভায় ত্রিপুরার একটি পদ শূন্য হয়েছে। ডাক্তার মানিক সাহা পদত্যাগ করায় ঐ পদটি শূন্য হয়।
শূন্যপদের তারিখ ০৪.০৭.২০২২
কার্যকালের মেয়াদ ০২.০৪.২০২৮
নির্বাচন কমিশন উপরিউক্ত শূন্যপদ পূরণের জন্য উপনির্বাচনের সিদ্ধান্ত নিয়েছে। এইজন্য ৫ সেপ্টেম্বর সোমবার বিজ্ঞপ্তি জারি করা হবে। মনোনয়ন জমা দেওয়ার শেষ তারিখ ১২ সেপ্টেম্বর। সেগুলি পরীক্ষা করে দেখা হবে ১৩ সেপ্টেম্বর। মনোনয়ন প্রত্যাহারের শেষ দিন ১৫ সেপ্টেম্বর। ভোট গ্রহণ ২২ সেপ্টেম্বর। সকাল ৯টা থেকে বিকেল ৪টে পর্যন্ত ভোট নেওয়া হবে। একই দিনে ভোট গণনা হবে বিকেল ৫টা থেকে। ভোট প্রক্রিয়া সম্পন্ন করতে হবে ২৬ সেপ্টেম্বরের মধ্যে।
নির্বাচন কমিশন দ্বারা জারি করা কোভিড বিধি সংক্রান্ত বিস্তারিত নির্দেশিকা নিচের লিঙ্কে পাওয়া যাবে
https://eci.gov.in/files/file/14151-schedule-for-bye-election-in-3-assembly-constituencies-of-odisha-kerala-and-uttarakhand%E2%80%93-reg/
কোভিড বিধি মেনে ভোট প্রক্রিয়া সম্পন্ন করার জন্য ত্রিপুরার মুখ্যসচিবকে একজন উচ্চপদস্থ আধিকারিক নিয়োগ করার বিষয়টি সুনিশ্চিত করতে বলা হয়েছে।
PG/PM/NS
(Visitor Counter : 65
ক্রেতা, খাদ্যএবংগণবন্টনমন্ত্রক
এফসিআই কোভিড-১৯ মহামারীর কারণে লকডাউনের সময় সারাদেশে নিরবচ্ছিন্ন খাদ্য সরবরাহ নিশ্চিত করেছে
নতুনদিল্লি , ০২ এপ্রিল, ২০২০
ভারতের খাদ্য নিগম  লকডাউন চলাকালীন সারাদেশে নিরবচ্ছিন্ন গম এবং ধানের সরবরাহ নিশ্চিত করছে। এফসিআই শুধু জাতীয় খাদ্য সুরক্ষা আইন  অনুসারে সুবিধাভোগীদের পাঁচ টাকা প্রতি কেজি দরে খাদ্য সরবরাহ করবে না, প্রধানমন্ত্রী গরিব অন্ন যোজনার মাধ্যমে ৮১.৩৫ কোটি মানুষ আগামী তিনমাস ধরে যে জনপ্রতি ৫ কেজি দরে খাদ্যশস্য পাবেন, সেই অতিরিক্ত চাহিদা অনুসারে খাদ্যশস্য সরবরাহ করতে প্রস্তুত। ১ এপ্রিল, ২০২০ পর্যন্ত ৫৬.৪ মিলিয়ন মেট্রিক টন  খাদ্যশস্য  রয়েছে।
এমনকি এই চ্যালেঞ্জিং পরিবেশেও, এফসিআই বেশিরভাগ রেলপথের মাধ্যমে সারাদেশে গম এবং ধানের সরবরাহ বাড়িয়ে খাদ্যশস্যের ক্রমবর্ধমান চাহিদা মেটাতে সক্ষম। আজ ০২.০৪.২০২০ তারিখে ৫৮ টি রেকের মাধ্যমে প্রায় ১.৬২ লক্ষ মেট্রিক টন  খাদ্যশস্য পাঠানো হয়েছে। ২৪.০৩.২০২০ থেকে আজ পর্যন্ত লকডাউনের মধ্যে এফসিআই ৪১০টি রেকের মাধ্যমে প্রায় ১১.৪৮ এলএমটি খাদ্যশস্য পাঠিয়েছে।
বাজারে সরবরাহের বাধা অপসারণের জন্য তালিকাভুক্ত আটা-ময়দা কারখানাগুলি/রাজ্য সরকারকে গম সরবরাহ করতে খোলা বাজার বিক্রয় প্রকল্পের  এর অধীনে এফসিআই ই-টেন্ডার দিচ্ছে। ৩১.০৩.২০১০ তারিখে অনুষ্ঠিত সর্বশেষ ই-টেন্ডারে ১.৪৪এলএমটি গমের জন্য দরপত্র পাওয়া গেছে।
কোভিড-১৯ মহামারীর প্রেক্ষিতে নিয়মিত ই-টেন্ডার ছাড়াও জেলাশাসক/কালেক্টরগণ রোলার ফ্লাওয়ার মিলস এবং অন্যান্য গম পণ্য প্রস্তুতকারকদের প্রয়োজন মেটাতে ও এমএসএস সংরক্ষিত মূল্যে সরাসরি এফসিআই ডিপো থেকে উত্তোলনের অনুমতি পেয়েছেন। এর মাধ্যমে এখন পর্যন্ত নিম্নলিখিত রাজ্যগুলিতে মোট ৯৬৭৩৬ মেট্রিক টন গম বরাদ্দ দেওয়া হয়েছেঃ
ক্রমিক সংখ্যা রাজ্য মাত্রা 
১) উত্তরপ্রদেশ ৩৫৬৭৫
২) বিহার ২৩৮৮০
৩) পাঞ্জাব ১৮৩৪৪
৪) হিমাচল প্রদেশ ১১৫০০
৫) হরিয়ানা ৪৭০০
৬) গোয়া ১১০০
৭) উত্তরাখণ্ড ৮১৩
৮) রাজস্থান ৬৮৪
৯) ছত্তিসগড় ৪০
এ ছাড়া গমের জন্য ই-টেন্ডারও করা হয়েছে। ৩১.০৩.২০২০ এ অনুষ্ঠিত সর্বশেষ ই-টেন্ডারে তেলঙ্গানা, তামিলনাড়ু, জম্মু ও কাশ্মীর ইত্যাদি রাজ্য থেকে ৭৭,০০০ মে.টন. চালের জন্য দরপত্র পাওয়া গেছে।
এছাড়াও, পরিবর্তিত পরিস্থিতিতে রাজ্যগুলিকে যে কোনও ধরণের প্রয়োজন মেটাতে এনএফএসএ বিতরণ এবং প্রধানমন্ত্রী গরিব কল্যাণ যোজনার আওতায় গৃহীত অতিরিক্ত বরাদ্দের ক্ষতিপূরণ দেওয়ার জন্য ওএমএসএসের অধীনে কেজি প্রতি ২২.৫০টাকা দরে ই-টেন্ডারে অংশ নিতে চাল বিতরণের অনুমতি দেওয়া হয়েছে। তাদের অনুরোধে এখন পর্যন্ত নিম্নলিখিত রাজ্যগুলিতে ৯৩৩৮৭ মেট্রিক টন  চাল বরাদ্দ করা হয়েছে:
ক্রমিক সংখ্যা রাজ্য মাত্রা 
১) তেলঙ্গানা ৫০০০০
২) আসাম ১৬১৬০
৩) মেঘালয় ১১৭২৭
৪) মণিপুর ১০০০০
৫) গোয়া ৪৫০০
৬) অরুণাচল প্রদেশ ১০০০
CG/SB
(Visitor Counter : 84
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৫১ কোটি ৬৬ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ২.২৯ কোটির বেশি অব্যবহৃত টিকার ডোজ রয়েছে
নতুন দিল্লি, ০৭ আগষ্ট, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ৭ আগষ্ট পর্যন্ত ৫১ কোটি ৬৬ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ৫৫ লক্ষ ৫২ হাজার ০৭০ টি ডোজ সরবরাহ করা হবে। এ পর্যন্ত ৪৯ কোটি ৭৪ লক্ষ ৯০ হাজার ৮১৫ টি টিকার ডোজ ব্যবহার করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,২৯,৩৬,৩৯৪ টি টিকার ডোজ রয়েছে।
CG/SB
(Visitor Counter : 184
তথ্যওসম্প্রচারমন্ত্রক
সপ্তম কমিউনিটি রেডিও সম্মেলন ২৭-২৯ আগস্ট নতুন দিল্লীতে
সম্মেলনের মূল ভাবনা সুস্হায়ী উন্নয়নের লক্ষ্য পূরণে কমিউনিটি রেডিও
শ্রী প্রকাশ জাভড়েকর জাতীয় কমিউনিটি রেডিও পুরস্কার প্রদান করবেন
নয়াদিল্লি, ২৬ অগাস্ট, ২০১৯
সপ্তম কমিউনিটি রেডিও সম্মেলন ২৭-২৯ আগস্ট নতুন দিল্লীর ডঃ বি.আর. আম্বেদকর ভবনে আয়োজিত হবে। কেন্দ্রীয় তথ্য ও সম্প্রচার মন্ত্রক আয়োজিত এই সম্মেলনে বর্তমানে দেশে চালু সমস্ত কমিউনিটি রেডিও স্টেশনগুলির প্রতিনিধিরা অংশ নেবেন।
এবারের সম্মেলনের মূল ভাবনা হল সুস্হায়ী উন্নয়নের লক্ষ্য পূরণে কমিউনিটি রেডিও। সুস্হায়ী উন্নয়নের লক্ষ্য পূরণে জনসাধারণকে আরও সচেতন করতে সম্ভাব্য অনুষ্ঠান সম্প্রচার এবং এ ধরণের অনুষ্ঠান সম্প্রচারে অভিজ্ঞতা নিয়ে রেডিও স্টেশনগুলির প্রতিনিধিরা আলোচনা করবেন। এছাড়াও সম্মেলনে জলশক্তি অভিযান, বিপর্যয় ঝুঁকি হ্রাসে সঙ্ঘবদ্ধ প্রয়াস গ্রহণ প্রভৃতি কর্মসূচিগুলি নিয়ে আলোচনা হবে। সোশ্যাল মিডিয়ার মাধ্যমে সামাজিক কল্যাণমূলক বার্তা ছড়িয়ে দিতে প্রয়োজনীয় উদ্যোগ গ্রহণ সহ কমিউনিটি রেডিও স্টেশনগুলিতে অনুষ্ঠানের বিষয়বস্তু সঠিকভাবে নির্বাচন করার মতো বিষয়গুলিও সম্মেলনে প্রাধান্য পাবে।
সম্মেলনের দ্বিতীয় দিন অর্থাৎ ২৮শে আগস্ট কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর স্হানীয় সংস্কৃতির প্রচার, সবচেয়ে সৃজনশীল ও উদ্ভাবনমূলক অনুষ্ঠান সম্প্রচার প্রভৃতি ক্ষেত্রে সাফল্যের স্বীকৃতি স্বরূপ কমিউনিটি রেডিও স্টেশনগুলিকে পুরস্কৃত করবেন।
CG/BD/NS
(Visitor Counter : 97
প্রধানমন্ত্রীরদপ্তর
পুরুষদের ১০ মিটার এয়ার পিস্তল বিভাগে স্বর্ণ পদক জয়ী সৌরভ চৌধুরীকে প্রধানমন্ত্রীর অভিনন্দন
নয়াদিল্লি, ২১ আগস্ট, ২০১৮
ইন্দোনেশিয়ার জাকার্তা-পালেমব্যাঙ্গ শহরে অনুষ্ঠিত অষ্টাদশ এশিয়ান গেমস্-এ পুরুষদের ১০ মিটার এয়ার পিস্তল বিভাগে স্বর্ণ পদক জয়ী সৌরভ চৌধুরীকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক বার্তায় প্রধানমন্ত্রী বলেছেন, ১৬ বছর বয়সী সৌরভ চৌধুরী দেশের আশীর্বাদধন্য যুবসম্প্রদায়ের সম্ভাবনা ও সাহসিকতাকেই প্রতিফলিত করে। ব্যতিক্রমী এই তরুণ খেলোয়াড় ২০১৮-র এশিয়ান গেমস্-এ পুরুষদের ১০ মিটার এয়ার পিস্তল প্রতিযোগিতা থেকে স্বর্ণ পদক নিয়ে এল। তাঁকে অনেক অভিনন্দন।
CG/BD/SB……
(Visitor Counter : 58
রেলমন্ত্রক
ভারতীয় রেল কোচ নির্মাণের কাজ পুনরায় শুরু করেছে
নতুন দিল্লি, ২৫ এপ্রিল, ২০২০
ভারতীয় রেলের উৎপাদন ইউনিটের অধীন 'কাপুরথালার রেল কোচ কারখানা' , দেশব্যাপী চলা লকডাউনের ২৮ দিন পরে গত ২৩শে এপ্রিল থেকে উৎপাদন প্রক্রিয়া আবার শুরু করেছে। কোভিড-১৯-এর বিরুদ্ধে নিরলস লড়াইয়ের মধ্যে স্বরাষ্ট্র মন্ত্রক এবং স্থানীয় প্রশাসনের প্রদত্ত সকল সুরক্ষা সতর্কতা এবং নির্দেশনা অনুসরণ করে কারখানাটি আবার চালু করা হয়েছে। আরসিএফ ক্যাম্পাস টাউনশিপের অভ্যন্তরে থাকা ৩ ,৭৪৪ জন কর্মচারীকে নিয়ে কাজ শুরু করার অনুমতি দেওয়া হয়েছে। স্বরাষ্ট্র মন্ত্রকের নির্দেশিকা পাওয়ার সাথে সাথেই এবং রাজ্য সরকারগুলির পরামর্শ অনুসারে, ভারতীয় রেলের অন্যান্য উৎপাদন ইউনিটেও এ ধরণের নির্মাণ কাজ আবার শুরু হবে।
কোচ নির্মাণের জন্য প্রয়োজনীয় সম্পদের সীমাবদ্ধতা থাকা সত্ত্বেও 'কাপুরথালার রেল কোচ কারখানা' মাত্র দু দিনে দুটি কোচ প্রস্তুত করেছে। এর মধ্যে একটি এলএইচবি উচ্চ ক্ষমতার পার্সেল ভ্যান এবং অন্যটি লাগেজ কম জেনারেটর গাড়ি ।
লকডাউনের পরে কর্তব্যে যোগদানকারী সকল কর্মচারীকে মাস্কস, স্যানিটাইজার বোতল এবং সাবান সহ একটি সুরক্ষা কিট দেওয়া হয়েছে। অনুমতিপ্রাপ্ত সমস্ত কর্মচারীদের কোচ তৈরির জন্য কারখানায় কাজে যোগ দেওয়ার জন্য আহ্বান জানানো হয়েছে। প্রশাসনিক অফিসগুলিতে সমস্ত কর্মকর্তা তাদের নিজ নিজ কার্যালয়ে কর্তব্যে ফিরে এসেছেন এবং ৩৩ শতাংশ কর্মচারীকে রোটেশন রোস্টারের ভিত্তিতে ডিউটিতে ডাকা হচ্ছে। ওয়ার্কশপ, অফিস এবং আবাসিক কমপ্লেক্সের মূল জায়গাগুলিতে কোভিড সচেতনতামূলক পোস্টার সহ সমস্ত সুরক্ষা নির্দেশাবলী প্রদর্শিত হয়েছে। সমস্ত কর্মীদের নিয়মিত সুরক্ষা নির্দেশিকা অনুসরণ করতে বলা হয়েছে। কর্মীদের জন্য পর্যাপ্ত সংখ্যক হাত ধোয়ার সাবান বিতরণ করা হয়েছে এবং ওয়াশ বেসিনের ব্যবস্থা করা হয়েছে।
তিন শিফটে বিভিন্ন সময়ে কর্মীদের ডাকা হচ্ছে। তিনটি শিফটে কর্মীদের প্রবেশের সময়, মধ্যাহ্নভোজনের সময় এবং প্রস্থান সময়ের মধ্যে যথেষ্ট পার্থক্য রয়েছে। প্রবেশদ্বারগুলিতে বসানো দেহের তাপমাত্রা মাপার যন্ত্রের দ্বারা প্রতিটি কর্মচারীর স্ক্রিনিং করা হচ্ছে। আরসিএফ ক্যাম্পাসে প্রবেশকারী প্রতিটি যানবাহনকে প্রবেশপথের স্প্রে স্যানিটাইজার টানেলের মাধ্যমে স্যানিটাইজ করা হচ্ছে। সমস্ত কর্মচারী তাদের নিজ নিজ কাজের জায়গায় সামাজিক দূরত্ব বজায় রাখে এবং সমস্ত সুরক্ষা এবং স্বাস্থ্য নির্দেশিকা অনুসরণ করছেন। আরসিএফ ক্যাম্পাসে অবস্থিত লালা লাজপত রেল হাসপাতালে কোভিড সংক্রমণের লক্ষণযুক্ত রোগীদের চিকিৎসার জন্য আলাদা কাউন্টার এবং ওপিডি সেলের ব্যবস্থা করা হয়েছে।
(CG/SS
সারওরসায়নমন্ত্রক
কেন্দ্রীয় মন্ত্রিসভা ২০২১-২২ অর্থবর্ষে  ফসফেটিক ও পটাসিক  সারের ক্ষেত্রে পৌষ্টিক উপাদান-ভিত্তিক ভর্তুকি হারে অনুমোদন
২০২১-২২ রবি মরশুমে মোট ভর্তুকির পরিমাণ ২৮ হাজার ৬৫৫ কোটি টাকা
নয়াদিল্লি, ১২ অক্টোবর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি ২০২১-২২ অর্থবর্ষে  ফসফেটিক ও পটাসিক  সারের ক্ষেত্রে পৌষ্টিক উপাদান-ভিত্তিক ভর্তুকি হার স্থির করতে সার দপ্তরের প্রস্তাব অনুমোদন করেছে।
রোলওভার খাতে মোট অর্থের পরিমাণ দাঁড়াবে ২৮ হাজার ৬০২ কোটি টাকা। সম্ভাব্য অতিরিক্ত ৫ হাজার ৭১৬ কোটি টাকা খরচে ডিএপি সারের ক্ষেত্রে অতিরিক্ত ভর্তুকি দিতে বিশেষ এককালীন প্যাকেজ। সর্বাধিক ব্যবহৃত এনপিকে সারের তিন ধরনের উপাদানের ক্ষেত্রে অতিরিক্ত ভর্তুকি এবং অন্য ধরনের এনপিকে সারের ক্ষেত্রে সম্ভাব্য ৮৩৭ কোটি টাকা খরচ সহ বিশেষ এককালীন প্যাকেজ। এই খাতে ভর্তুকির পরিমাণ দাঁড়াবে ৩৫ হাজার ১১৫ কোটি টাকা।
মন্ত্রিসভার অর্থনৈতিক বিষয় সংক্রান্ত কমিটি পৌষ্টিক উপাদান-ভিত্তিক ভর্তুকি কর্মসূচির আওতায় গুড় থেকে নির্গত পটাশ সারকে অন্তর্ভুক্ত করার অনুমতি দিয়েছে। ২০২১-২২ রবি মরশুমে খরচ বাঁচিয়ে মোট ভর্তুকির প্রয়োজন দাঁড়াবে ২৮ হাজার ৬৫৫ কোটি টাকা।
মন্ত্রিসভার এই সিদ্ধান্তের ফলে ২০২১-২২ রবি মরশুমে ভর্তুকি যুক্ত/সুলভ মূল্যে কৃষি কাজে ব্যবহৃত যাবতীয় পটাশ ও ফসফেটিক সারের যোগান কৃষকদের কাছে বাড়বে। পক্ষান্তরে, বর্তমান ভর্তুকি হার বজায় রেখে কৃষি ক্ষেত্র উপকৃত হবে। অন্যদিকে, ডিএপি সহ সর্বাধিক ব্যবহৃত তিনটি এনপিকে সারের ক্ষেত্রে অতিরিক্ত ভর্তুকি মেটাতে বিশেষ প্যাকেজ দেওয়া হচ্ছে। মন্ত্রিসভার এই সিদ্ধান্ত অনুযায়ী, ডি-অ্যামোনিয়াম ফসফেট  সারের প্রতিটি ব্যগের ক্ষেত্রে ৪৩৮ টাকা এবং সর্বাধিক ব্যবহৃত তিনটি এমপিকে সারের প্রতি ব্যাগে ১০০ টাকা করে লাভ হবে। এর ফলে, কৃষকরা সুলভ মূল্যে সার সংগ্রহ করতে পারবেন।
সুলভ মূল্যে চাষীদের কাছে সারের সহজলভ্যতা সুনিশ্চিত করতে মন্ত্রিসভার অনুমোদিত পৌষ্টিক উপাদান-ভিত্তিক ভর্তুকি হারের ওপর ভিত্তি করে ফসফেটিক ও পটাসিক সারের ওপর ভর্তুকি দেওয়া হবে।
সার উৎপাদক/আমদানিকারকদের মাধ্যমে ভর্তুকি যুক্ত মূল্যে কৃষকদের কাছে ইউরিয়া সহ ২৪ গ্রেডের ফসফেটিক ও পটাসিক সারের যোগান বাড়াতে সরকার সবরকম প্রয়াস নিচ্ছে। ফসফেটিক ও পটাশ সারের ক্ষেত্রে ভর্তুকি বহন করবে সরকার। কৃষক-বান্ধব – কেন্দ্রিক প্রয়াসের অঙ্গ হিসাবে সরকার কৃষকদের কাছে সুলভ মূল্যে ফসফেটিক ও পটাসিক সারের যোগান সুনিশ্চিত করতে অঙ্গীকারবদ্ধ। সার কোম্পানিগুলিকে ঐ ভর্তুকি দেওয়া হবে, যাতে তারা সুলভ মূল্যে কৃষকদের পর্যাপ্ত পরিমাণে সারের যোগান দিতে পারে।
CG/BD/SB
(Visitor Counter : 206
স্বাস্থ্যওপরিবারকল্যাণমন্ত্রক
ভারত কোভিড-১৯ টিকাকরণে ১১০ কোটির মাইলফলক অতিক্রম করেছে
গত ২৪ ঘণ্টায় ৫৭ লক্ষের বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.২৫ শতাংশ
গত ২৪ ঘণ্টায় নতুন করে সংক্রমিত হয়েছেন ১৩ হাজার ৯১ জন
ভারতে সক্রিয় সংক্রমিতের সংখ্যা ১ লক্ষ ৩৮ হাজার ৫৫৬
সাপ্তাহিক সংক্রমিতের হার ১.১৮ শতাংশ, যা গত ৪৮ দিন ধরে ২ শতাংশের নীচে রয়েছে
নয়াদিল্লি, ১১ নভেম্বর, ২০২১
দেশে এ পর্যন্ত ১,১০,২৩,৩৪,২২৫টি টিকার ডোজ দেওয়া হয়েছে। গতকাল টিকা দেওয়া হয়েছে ৫৭,৫৪,৮১৭ জনকে।
স্বাস্থ্য কর্মীদের মধ্যে ১,০৩,৭৯,৯২২ জন টিকার প্রথম ডোজ এবং ৯২,৯৭,৩৫২ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৭৩,৩৭৩ জন প্রথম ডোজ এবং ১,৬১,০২,৩৫৬ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪২,৮১,৫২,৭১৩ জন এবং দ্বিতীয় ডোজ পেয়েছেন ১৬,০২,৫৯,০২১ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৭,৭২,৪৭,০৭২ জন। আর দ্বিতীয় ডোজ পেয়েছেন ১০,১৮,৭৮,৪৪২ জন। যাঁদের বয়স ৬০-এর ওপরে তাঁদের মধ্যে ১১,১১,০৪,৮৮৩ জন প্রথম ডোজ এবং ৬,৯৫,৩৯,০৯১ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১৩ হাজার ৮৭৮ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৩৮ লক্ষ ৯২৫ জন সুস্থ হয়ে উঠেছেন। জাতীয় আরোগ্য লাভের হার ৯৮.২৫ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১৩ হাজার ৯১ জন। গত ১৩৭ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ১ লক্ষ ৩৮ হাজার ৫৫৬ জন চিকিৎসাধীন। দেশে মোট সংক্রমিতের মাত্র ০.৪ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১১ লক্ষ ৮৯ হাজার ৪৭০টি নমুনা পরীক্ষা করা হয়েছে। এ পর্যন্ত দেশে ৬১ কোটি ৯৯ লক্ষ ২ হাজার ৬৪টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ১.১৮ শতাংশ এবং দৈনিক সংক্রমণের হার ১. ১ শতাংশ। গত ৩৮ দিন ধরে দৈনিক সংক্রমণের হার ২ শতাংশের কম আর ৭৩ দিন ধরে ৩ শতাংশের কম।
CG/CB/SB
(Visitor Counter : 114
কেন্দ্রীয়মন্ত্রিসভা
চার্টার্ড অ্যাকাউন্ট্যান্টস অফ ইন্ডিয়া এবং দ্য ইনস্টিটিউট অফ চার্টার্ড অ্যাকাউন্ট্যান্টস অফ ইংল্যান্ড অ্যান্ড ওয়েলস-এর মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার বৈঠকে ইনস্টিটিউট অফ চার্টার্ড অ্যাকাউন্ট্যান্টস অফ ইন্ডিয়া  এবং দ্য ইনস্টিটিউট অফ চার্টার্ড অ্যাকাউন্ট্যান্টস অফ ইংল্যান্ড অ্যান্ড ওয়েলস -এর মধ্যে স্বাক্ষরিত সমঝোতাপত্রটিতে অনুমোদন দেওয়া হয়েছে।
এই সমঝোতাপত্র স্বাক্ষরের মধ্য দিয়ে দুটি প্রতিষ্ঠানই একে অন্যের প্রশিক্ষণ এবং সদস্যদের যোগ্যতাকে মান্যতা দেবে। এছাড়াও, ভর্তির ক্ষেত্রে এবং যোগ্যতা নির্ণয়ের নীতিতে কোনও পরিবর্তন হলে প্রতিষ্ঠান দুটি একে অন্যকে অবগত করবে। আইসিএইডব্লিউ-এর সঙ্গে আইসিএআই-এর সমঝোতার ফলে ভারতীয় চার্টার্ড অ্যাকাউন্ট্যান্টসরা ব্রিটেনে কাজের সুযোগ পাবেন।
PG/CB/DM
(
মৎস্য ও পশু পালন এবং দুগ্ধশিল্প মন্ত্রক
আজাদি কা অমৃত মহোৎসবের অঙ্গ হিসেবে গবাদি পশুপালন ও ডেয়ারি দপ্তরের পক্ষ থেকে গ্রাম স্তরে ২ হাজার সচেতনতা শিবির
নতুন দিল্লি, ২৭ আগস্ট, ২০২১
আজাদি কা অমৃত মহোৎসবের অঙ্গ হিসেবে গবাদি পশুপালন ও ডেয়ারি দপ্তর শিল্পোদ্যোগ কর্মসূচি সম্পর্কে এক সচেতনতা মূলক কর্মসূচির আয়োজন করে। কমন সার্ভিস সেন্টার নেটওয়ার্কের মাধ্যমে এই কর্মসূচি আয়োজন করা হয়। এই উপলক্ষে সারা দেশে গ্রাম পর্যায়ে ২ হাজারটি শিবির আয়োজিত হয়। শিবিরে উপস্থিত সকলকে এই কর্মসূচি সম্পর্কে বিভিন্ন বিষয় সম্পর্কে জানানো হয়, যাতে তারা কর্মসূচির পোর্টালে গিয়ে সুযোগ-সুবিধা নেওয়ার জন্য আবেদন জানাতে পারেন।
কেন্দ্রীয় মৎস্য চাষ, গবাদি পশুপালন এবং ডেয়ারি মন্ত্রী শ্রী পুরুোত্তম রুপালা শিবিরে অংশগ্রহণকারী কৃষকদের জানান, মন্ত্রিসভার সিদ্ধান্ত অনুযায়ী জাতীয় গবাদি পশু মিশন এবং রাষ্ট্রীয় গোকুল কর্মসূচিতে আরও একটি নতুন বিষয় যুক্ত হয়েছে। মিশনের সঙ্গে গবাদি পশুপালন এবং পশুখাদ্য শিল্পোদ্যোগীদের যুক্ত করা হচ্ছে। জাতীয় গবাদি পশু মিশনের মাধ্যমে গ্রামাঞ্চলে শিল্পোদ্যোগের বিকাশ ঘটবে এবং বেকার যুবক-যুবতীদের কর্মসংস্থানের সুযোগ সৃষ্টি হবে। বেকার যুবক-যুবতীরা গরু, ডেয়ারি, পোল্ট্রি খামার, ভেড়া, ছাগল, শূকর খামার গড়ে তুলে আয়ের উপার্জন করতে পারবেন। আত্মনির্ভর ভারত গঠনের লক্ষ্যে এই প্রয়াসগুলি সুদূরপ্রসারী ভূমিকা নেবে বলেও শ্রী রুপালা জানান।
মন্ত্রী আরও বলেন, গ্রামাঞ্চলে পোল্ট্রি খামার, ভেড়া, ছাগল ও শূকর প্রতিপালন সহ পশু খাদ্যের উৎপাদনে কর্মসূচির মাধ্যমে গুরুত্ব দেওয়া হচ্ছে। গ্রামে পোল্ট্রি খামার গড়ে উঠলে সারা দেশে এধরণের উদ্যোগের ফলে দেড় থেকে ২ লক্ষ খামার প্রতিপালকের উপার্জনের সম্ভাবনা বাড়বে। এমনকি, কর্মসূচির মাধ্যমে প্রায় সাড়ে ৩ লক্ষ গবাদি পশুপালক লাভবান হবেন। জাতীয় গবাদি পশু মিশন এবং রাষ্ট্রীয় গোকূল মিশনের মাধ্যমে গো-পালকরা গবাদি পশুর ক্ষয়-ক্ষতির ক্ষেত্রে বিভিন্ন সুযোগ-সুবিধা পাবেন। একই ভাবে দেশে পশুখাদ্য শিল্পোদ্যোগ গঠনের মধ্য দিয়ে পশুখাদ্যের যোগান বাড়বে।
বিভাগীয় প্রতিমন্ত্রী শ্রী এল মুরুগন বলেন, আজাদি কা অমৃত মহোৎসব দেশবাসীর উদ্দেশে উৎসর্গ করা হয়েছে। রাষ্ট্রীয় গোকূল মিশন কেবল উৎপাদনশীলতা বাড়াতেই সাহায্য করবে না, সেই সঙ্গে গবাদি পশুপালকদের আয় বাড়াবে।
CG/BD/AS/
(Visitor Counter : 210
কেন্দ্রীয়মন্ত্রিসভা
বিভিন্ন রাজ্যকে নিয়ে সমবায়ের ভিত্তিতে জাতীয় পর্যায়ে একটি অর্গানিক সোসাইটি গড়ে তোলার প্রস্তাবে ছাড়পত্র কেন্দ্রীয় মন্ত্রিসভার
নয়াদিল্লি, ১১ জানুয়ারি, ২০২৩
দেশে জাতীয় পর্যায়ে বিভিন্ন রাজ্যকে নিয়ে সমবায়ের ভিত্তিতে একটি অর্গানিক সোসাইটি গড়ে উঠতে চলেছে। আজ এ সম্পর্কিত একটি প্রস্তাবে আনুষ্ঠানিকভাবে অনুমোদন দেওয়া হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। মাল্টি স্টেট কো-অপারেটিভ সোসাইটিজ  আইন, ২০০২ – এর আওতায় এটি গঠিত হবে। এই প্রচেষ্টায় সহযোগিতা করবে কেন্দ্রীয় শিল্প ও বাণিজ্য, কৃষি ও কৃষক কল্যাণ, খাদ্য প্রক্রিয়াকরণ শিল্প, স্বাস্থ্য ও পরিবার কল্যাণ এবং উত্তর-পূর্বাঞ্চলীয় উন্নয়নের মতো কেন্দ্রীয় মন্ত্রকগুলি। বিভিন্ন ধরনের জৈব উৎপাদনগুলির জন্য এই ধরনের সমবায় সমিতি গড়ে তোলার সিদ্ধান্ত এক কথায় ঐতিহাসিক।
প্রধানমন্ত্রীর মতে, সমবায় সমিতিগুলির শক্তিকে একত্রিত করে শিল্পোদ্যোগগুলিকে আরও সফল করে তোলা সম্ভব। আর এইভাবেই ‘সহযোগিতার মাধ্যমে সমৃদ্ধি’র ধারণাটি বাস্তবায়িত হতে পারে। এ ধরনের সমিতিগুলির কাজ হবে আন্তর্জাতিক মান ও প্রেক্ষাপটকে মাথায় রেখে স্থানীয় তথা আঞ্চলিকভাবে উৎপাদন প্রচেষ্টা ও বিপণনকে ক্রমান্বয়ে প্রতিযোগিতামুখী করে তোলা।
প্রসঙ্গত উল্লেখ্য, বিভিন্ন সমবায় সমিতির মাধ্যমে জৈব উৎপাদনকে উৎসাহিত করার লক্ষ্যে এমএসসিএস আইন, ২০০২ – এর আওতায় জাতীয় পর্যায়ে একটি সমবায় সমিতি গড়ে তোলার গুরুত্ব ও প্রয়োজনীয়তা অনুভূত হয়। এই নতুন সমিতি গড়ে উঠলে তা অন্যান্য সমবায় প্রতিষ্ঠানগুলির উপর একটি ছত্রছায়ার ভূমিকা পালন করতে পারে। জৈব উৎপাদনের ক্ষেত্রে বিভিন্ন কর্মপ্রচেষ্টার মধ্যে সমন্বয়সাধনের ভূমিকা পালন করবে জাতীয় পর্যায়ের সমিতিটি। উৎপাদিত পণ্যের জন্য কৃষকরা যাতে ন্যায্য ও উচিৎ মূল্য পেতে পারেন, তাও নিশ্চিত করার ক্ষেত্রে অনুঘটক হয়ে উঠতে পারে জাতীয় পর্যায়ের এই সমিতি। জৈব কৃষি পদ্ধতিকে উৎসাহিত করার পাশাপাশি সাধারণ পদ্ধতিতে কৃষি কাজ ও জৈব উপায়ে কৃষি প্রচেষ্টা – এই দুয়ের মধ্যে সমন্বয় রক্ষার দায়িত্বও পালন করবে জাতীয় পর্যায়ের এই সমিতিটি।
PG/SKD/SB
(
জলশক্তি মন্ত্রক
সাফল্যের কাহিনী : স্বচ্ছ ভারত মিশন-গ্রামীণ
হাওড়া জেলার গঙ্গা তীরবর্তী ১৮টি গ্রামকে প্লাস্টিকমুক্ত করার অভিযান
নতুন দিল্লি, ২৮ এপ্রিল, ২০২২
গঙ্গাকে স্বচ্ছ এবং দূষণমুক্ত করার জন্য পশ্চিমবঙ্গের হাওড়ায় জেলা পরিষদের উদ্যোগে কিছু অঞ্চলকে প্লাস্টিকমুক্ত করার অভিযান চালানো হয় । গঙ্গা তীরবর্তী ১৮টি স্থানীয় গ্রাম পঞ্চায়েতের সহযোগিতায় কাজটি সম্পূর্ণ হয়েছে ।
স্বচ্ছ ভারত মিশন-গ্রামীণ-এর দ্বিতীয় পর্বে এপ্রিল মাসে এই উদ্যোগটি নেওয়া হয়েছে । এর মূল উদ্দেশ্য সংশ্লিষ্ট অঞ্চলকে খোলা স্থানে শৌচকর্ম মুক্ত রাখা এবং কঠিন ও বর্জ্য ব্যবস্থাপনার মাধ্যমে দৃশ্যদূষণ দূর করা । রাজ্যের সহযোগিতায় হাওড়া জেলা পরিষদ গঙ্গা তীরবর্তী গ্রামগুলিতে এই অভিযান চালানোর ফলে পবিত্র নদীর পরিচ্ছন্নতা রক্ষা করা সম্ভব হয়েছে । একাজে ‘আমরা সুষমা জলপ্রপাত’ সংগঠনটি সাহায্য করেছে ।
এই কর্মসূচির উদ্দেশ্য :
• গঙ্গার জীববৈচিত্র ফিরিয়ে আনা যার ফলে মাছ, সরীসৃপ, ডলফিন সহ অন্যান্য জলজ প্রাণী সংরক্ষণ করা সম্ভব হবে ।
• জলের বাস্তুতন্ত্র এবং জীববৈচিত্র রক্ষা করা ।
• গঙ্গাকে স্বচ্ছ রাখতে প্রয়োজনীয় ব্যবস্থা নেওয়া যার মধ্য দিয়ে কৃষিকাজে পরিচ্ছন্ন জল ব্যবহার করা যাবে ।
• নদীর নাব্যতা বজায় রাখার জন্য প্রয়োজনীয় উদ্যোগ ।
• গঙ্গা তীরবর্তী অঞ্চলে বসবাসকারী মানুষদের কর্মসংস্থানের ব্যবস্থা করা ।
হাওড়া জেলা পরিষদ কঠিন ও তরল বর্জ্য ব্যবস্থাপনা এবং গ্রামগুলিকে প্লাস্টিকমুক্ত করতে পঞ্চায়েতের সহযোগিতায় বিভিন্ন উদ্যোগ নিয়েছে । এই কাজে গঙ্গা তীরবর্তী ১৮টি গ্রাম পঞ্চায়েতের স্বনির্ভর গোষ্ঠীর সাহায্য নেওয়া হয়েছে । যে গ্রামগুলি এই প্রকল্পের সঙ্গে যুক্ত ছিল সেগুলি হল :
সাঁকরাইল ব্লক : বানুপুর ১ ও ২, সাঁকরাইল, দক্ষিণ সাঁকরাইল, রঘুদেববাটি, সারেঙ্গা, মানিকপুর, ঝোরেহাট, পাঁচপাড়া এবং থানামাকুয়া ।
উলুবেড়িয়া ১ নম্বর ব্লক : ধুলাসিমলা, হীরাপুর, কালিনগর ।
শ্যামপুর ১ নম্বর ব্লক : বানেশ্বরপুর ১ এবং ২, বেলারি, ডিঙাখোলা, নবগ্রাম ।
কাজের অগ্রগতি :
হাওড়া জেলা পরিষদ এই কাজটি সফলভাবে রূপায়নের জন্য বিভিন্ন উদ্যোগ নিয়েছিল । এর মধ্যে উল্লেখযোগ্য উদ্যোগগুলি হল :
• ১৮টি গ্রাম পঞ্চায়েতে বিশেষ কর্মশালার ব্যবস্থা করা ।
• গঙ্গা সংলগ্ন অঞ্চল থেকে প্লাস্টিক দূর করার জন্য ৫৪৮২ জন স্বনির্ভর গোষ্ঠীর সদস্যদের সঙ্গে মোট ১৮০টি বৈঠক করা ।
• বাজার কমিটি এবং দোকানদারদের সঙ্গে ৩৬টি বৈঠক ।
• ৩৬টি জায়গায় প্লাস্টিক সংগ্রহের জন্য বিশেষ বাক্স ।
• ২০২১ সালে প্লাস্টিক বর্জ্য ব্যবস্থাপনা নিয়মাবলী ৫৪টি জায়গায় টাঙিয়ে দেওয়া হয়েছে ।
• ১৮ দিন ধরে গঙ্গা তীরবর্তী গ্রামগুলিতে ৯.৩২ মেট্রিক টন প্লাস্টিক বর্জ্য সংগ্রহ করা হয়েছে ।
• প্লাস্টিক পুনর্ব্যবহারযোগ্য করা হয় এ রকম বিধিবদ্ধ সংস্থায় সংগৃহিত প্লাস্টিকের মধ্যে ৮ মেট্রিক টন প্লাস্টিক পাঠানো হয়েছে ।
• স্বনির্ভর গোষ্ঠীগুলির মাধ্যমে সংশ্লিষ্ট অঞ্চল থেকে নিয়মিত প্লাস্টিকের বর্জ্য অপসারণ করা হচ্ছে ।
এই প্রকল্পে নির্বাচিত গ্রাম পঞ্চায়েতের প্রতিনিধি, পঞ্চায়েত কর্মী, স্বনির্ভর গোষ্ঠীর সদস্য এবং বাজারগুলির বিক্রেতারা অংশ নিয়েছে । এর মাধ্যমে প্রকল্পটি সফল হয়েছে । স্বনির্ভর গোষ্ঠীর সদস্যদের প্রকল্পের সঙ্গে যুক্ত করায় প্রকল্প রূপায়নে যথেষ্ট সুবিধা হয়েছে । হাওড়া জেলা পরিষদের এই উদ্যোগকে স্থানীয় মানুষ স্বাগত জানিয়েছেন ।
প্লাস্টিকমুক্ত গ্রাম পঞ্চায়েত নিশ্চিত করতে করার জন্য স্বনির্ভর গোষ্ঠীর সদস্যরা ওই এলাকায় নিয়মিত নজরদারি চালাচ্ছে । এছাড়াও মানুষ যাতে যেখানে সেখানে প্লাস্টিক না ফেলে তা নিশ্চিত করা হচ্ছে । গঙ্গানদী এবং নদী তীরবর্তী অঞ্চলকে পরিষ্কার-পরিচ্ছন্ন রাখতে স্থানীয় গ্রাম পঞ্চায়েতগুলিও গুরুত্বপূর্ণ ভূমিকা পালন করছে ।
CG/CB/RAB
(Visitor Counter : 103
প্রধানমন্ত্রীরদপ্তর
প্রধানমন্ত্রী রাঁচিতে আয়ুষ্মান ভারত কর্মসূচির সুফলভোগীদের সঙ্গে মতবিনিময় করলেন
নয়াদিল্লি, ১৭ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ ঝাড়খন্ডের রাঁচি সফর করেন। তিনি সেখানে আয়ুষ্মান ভারত কর্মসূচির নির্দিষ্ট কিছু সুফলভোগীর সঙ্গে মতবিনিময় করেন। এই উপলক্ষে ঝাড়খন্ডের রাজ্যপাল শ্রীমতী দ্রৌপদী মূর্মু এবং মুখ্যমন্ত্রী শ্রী রঘুবর দাস উপস্থিত ছিলেন।
এর আগে হাজারিবাগে প্রধানমন্ত্রী বলেন, এই ঝাড়খন্ডের মাটিতেই আয়ুষ্মান ভারত কর্মসূচির সূচনা হয়েছিল। এই রাজ্যে হাজার হাজার মানুষ সহ দেশের লক্ষ লক্ষ সাধারণ মানুষ এই কর্মসূচির মাধ্যমে লাভবান হয়েছেন। উল্লেখ করা যেতে পারে, গত বছরের ২৩ সেপ্টেম্বর শ্রী মোদী রাঁচি থেকে প্রধানমন্ত্রী জন আরোগ্য যোজনা – আয়ুষ্মান ভারত কর্মসূচির সূচনা করে বলেছিলেন যে, ‘গরিব মানুষের স্বার্থে এই উদ্যোগ আমূল পরিবর্তন নিয়ে আসবে’।
প্রধানমন্ত্রী জন আরোগ্য যোজনার উদ্দেশ্য হ’ল – দরিদ্র ও আর্থিক দিক থেকে পিছিয়ে পড়া মানুষের আর্থিক বোঝা লাঘব করে তাঁদের উন্নত স্বাস্থ্য পরিষেবা প্রদান সুনিশ্চিত করা। এছাড়াও, দেশের ৫০ কোটিরও বেশি মানুষকে উন্নত স্বাস্থ্য পরিষেবা প্রদানে প্রত্যেক পরিবারের জন্য বার্ষিক ৫ লক্ষ টাকার স্বাস্থ্য বিমার বন্দোবস্ত করা। বিশ্বের সর্ববৃহৎ এই স্বাস্থ্য বিমা প্রকল্পের সুফলভোগীর সংখ্যা ইউরোপীয় ইউনিয়ন বা আমেরিকা, কানাডা ও মেক্সিকোর মিলিত জনসংখ্যার সমান।
CG/BD/SB
(Visitor Counter : 100